open-index/open-wikipedia-markdown huggingface dataset:
Vaišali Ramešbābu

**Vaišali Ramēšbābu** (; dzimusi  Čennai) ir Indijas starptautiskā lielmeistare šahā (2018).

## Biogrāfija
Pasaules jauniešu šaha čempionāta uzvarētāja dažādās meiteņu vecuma grupās: U12 (2012), U14 (2015). 2018. gadā Rīgā RTU Open šaha festivāla *A* turnīrā izpildījusi lielmeistares normu.

2021. gada novembrī Rīgā ierindojusies 29. vietā 2021. gada "FIDE Chess.com Grand Swiss" turnīrā sievietēm. 2022. gada septembrī Astanā ierindojusies 6. vietā FIDE sieviešu *Grand Prix* izcīņas posmā. 2023. gada aprīlī Ņūdelī ierindojusies 10. vietā FIDE sieviešu *Grand Prix* izcīņas posmā.

Pārstāvējusi Indijas komandu Pasaules šaha olimpiādēs un 2022. gadā izcīnījusi bronzas medaļu komandu vērtējumā. 2024. gadā Budapeštā izcīnījusi zelta medaļu komandu vērtējumā.

2023. gada novembrī Daglasā uzvarējusi "FIDE Women's Grand Swiss" turnīrā sievietēm un iekļuvusi 2024. gada FIDE Pretendenšu turnīrā. 2024. gada aprīlī Toronto dalījusi 2.-4. vietu Pasaules šaha čempionāta pretendenšu turnīrā (pēc papildu rādītājiem bijusi ceturtā). Pretendenšu turnīrā izcēlusies ar bezkompromisa spēli, jo pēc četru zaudējumu sērijas finišā izcīnījusi piecu uzvaru sēriju.

2024. gada augustā Tbilisi ierindojusies 7. vietā FIDE sieviešu *Grand Prix* izcīņas posmā. 2024. gada decembrī Ņujorkā dalījusi 3.-4. vietu Pasaules šaha ātrspēles čempionātā sievietēm. 2025. gada februārī Veikanzē (Nīderlande) ierindojusies 8. vietā *Tata Steel Challengers* šaha turnīrā. 2025. gada aprīlī Punē ierindojusies 6. vietā FIDE sieviešu *Grand Prix* izcīņas posmā. 2025. gada maijā Austrijā izcīnījusi 4. vietu FIDE sieviešu *Grand Prix* izcīņas posmā.

2025. gada septembrī Samarkandā otru reizi pēc kārtas uzvarējusi "FIDE Women's Grand Swiss" turnīrā sievietēm un iekļuvusi 2026. gada FIDE Pretendenšu turnīrā.

Par panākumiem turnīros FIDE 2016. gadā viņai piešķīrusi starptautiskās meistares (WIM), bet 2018. gadā - starptautiskās lielmeistares (WGM) nosaukumu. 2021. gadā saņēmusi arī vīriešu starptautiskā meistara (IM) nosaukumu.

Viņas jaunākais brālis ir šaha lielmeistars Ramēšbābu Pragnanandhā.

## Atsauces

## Ārējās saites
Madsens

**Madsens** var būt:

* Aleksandrs Madsens (*Alexander Madsen*; 1995) — somu basketbolists;
* Mortens Madsens (*Morten Madsen*; 1987) — dāņu hokejists;
* Larss Jergens Madsens (*Lars Jørgen Madsen*; 1871—1925) — dāņu sporta šāvējs;
* Maikls Madsens (*Michael Madsen*; 1957—2025) — amerikāņu aktieris.

## Skatīt arī
* Madsena
Igors Dobrovoļskis

**Igors Dobrovoļskis** (, dzimis ) ir Krievijas futbola treneris un bijušais futbolists, spēlēja pussarga pozīcijā, bijis PSRS, NVS un Krievijas futbola izlases dalībnieks.

Savas karjeras laikā pārstāvējis klubus Moldovā, Krievijā, Spānijā, Šveicē, Itālijā, Francijā un Vācijā. Ar ''Marseille'' komandu uzvarējis 1992.—1993. gada UEFA Čempionu līgas sezonā.

Dobrovoļskis ir piedalījies 1990. gada FIFA Pasaules kausā, kā arī 1992. un 1996. gada Eiropas čempionātā. Izcīnījis zelta medaļu 1988. gada vasaras olimpiskajās spēlēs.

## Sasniegumi
**Marseille**

* UEFA Čempionu līga: 1992—93

**PSRS**

* Vasaras olimpiskās spēles zelta medaļa: 1988
* UEFA Eiropas U-21 čempionāts: 1990

**Individuālie sasniegumi**

* PSRS gada futbolists: 1990

## Ārējās saites
Jozefs Hikersbergers

**Jozefs Hikersbergers** (, dzimis ) ir bijušais Austrijas futbolists un futbola treneris, spēlēja pussarga pozīcijā, bijis Austrijas futbola izlases dalībnieks.

Savu spēlētāja karjeru sācis Austrijas klubā ''Austria Wien''. Vēlāk spēlējis Vācijas klubos *[[Kickers Offenbach]]* un *[[Fortuna Düsseldorf]]*. Savu karjeru noslēdzis ''Rapid Wien''. Trīs reizes kļuvis par Austrijas Bundeslīgas čempionu.

Austrijas futbola izlasi pārstāvējis 1978. gada FIFA Pasaules kausā.

1988. gadā kļuvis par Austrijas futbola izlases galveno treneri. Vadījis izlasi 1990. gada FIFA Pasaules kausā. Vēlāk strādājis Austrijā, Vācijā, Bahreinā, Ēģiptē, AAE un Katarā. Divas reizes bijis Bahreinas futbola izlases treneris. 2006. gadā atgriezies pie Austrijas izlases vadīšanas. Pēc 2008. gada Eiropas čempionāta pametis amatu.

## Sasniegumi

### Spēlētāja karjera
**Austria Wien**

* Austrijas Bundeslīga: 1969–69, 1969–70
* Austrijas kauss: 1968–69, 1970–71

**SSV Innsbruck**

* Austrijas kauss: 1978–79

**Rapid Wien**

* Austrijas Bundeslīga: 1981–82

### Trenera karjera
**Austria Wien**

* Austrijas kauss: 1993–94

**Al-Ahli**

* Bahreinas Premjerlīga: 1995–96

**Al-Ittihad**

* Kataras Zvaigžņu līga: 2001–02

**Rapid Wien**

* Austrijas Bundeslīga: 2004–05

## Ārējās saites
Ivons Mvogo

**Ivons Landrī Mvogo Nganoma** (, dzimis ) ir Šveices futbolists, spēlē vārtsarga pozīcijā, Šveices futbola izlases dalībnieks. Kopš 2022. gada Mvogo pārstāv Francijas 1. līgas komandu *[[FC Lorient|Lorient]]*.

Mvogo ir dzimis Kamerūnā. Savu profesionālo karjeru sācis Šveices klubā ''Young Boys''. 2017. gadā noslēdzis četru gadu līgumu ar Vācijas komandu *[[RB Leipzig]]*. 2020. gada augustā Mvogo uz diviem gadiem tika izīrēts *[[Eredivisie]]* klubam *[[PSV Eindhoven]]*.

Šveices futbola izlases sastāvā debitējis  pret Islandi. Pārstāvējis izlasi 2018. gada FIFA Pasaules kausā un 2020. un 2024. gada Eiropas čempionātā.

## Sasniegumi
**PSV Eindhoven**

* Nīderlandes kauss: 2021—22
* Johan Cruijff Schaal: 2021

## Atsauces

## Ārējās saites
Dommaradžu Gukešs

**Dommaradžu Gukēšs** (, ; dzimis , Čennai) ir Indijas starptautiskais lielmeistars šahā (2019). Pasaules čempions no 2024. gada 12. decembra.

## Biogrāfija
2015. gadā uzvarējis Āzijas skolnieku šaha čempionātā U9 vecuma grupā. 2018. gadā uzvarējis Pasaules jauniešu šaha čempionātā U12 vecuma grupā. 2018. gadā izcīnījis piecas zelta medaļas Āzijas jauniešu šaha čempionātā, uzvarot U12 vecuma grupā individuālajā un komandu vērtējumā ātrajā šahā un šaha ātrspēlē, kā arī individuāli klasiskajā šahā.

2021. gada novembrī Rīgā ierindojies 75. vietā 2021. gada "FIDE Chess.com Grand Swiss" turnīrā. 2023. gada novembrī Daglasā ierindojies 81. vietā "FIDE Grand Swiss" turnīrā.

Pārstāvējis Indijas komandu Pasaules šaha olimpiādēs un 2022. gadā izcīnījis bronzas medaļu komandu vērtējumā un individuālo zelta medaļu pie 1. galdiņa. Pēc diviem gadiem Budapeštā atkal bijis labākais pie 1. galdiņa, kā arī savas valsts sastāvā izcīnījis zelta medaļu.

Par panākumiem turnīros FIDE 2018. gadā viņam piešķīrusi starptautiskā meistara (IM), bet 2019. gadā — starptautiskā lielmeistara (GM) nosaukumu. Par lielmeistaru kļuvis 12 gadu, 7 mēnešu un 17 dienu vecumā, kļūstot par otru jaunāku lielmeistaru šaha vēsturē pēc Sergeja Karjakina.

2023. gada decembrī pēc *FIDE Circuit* atlases rezultātiem, kuri ietvēra labākos rezultātus gada spēcīgākajos šaha turnīros, Gukešs iekļuvis Pasaules šaha čempionāta pretendentu turnīrā. Gukešs šajā atlasē finišēja otrais, taču uzvarētājs Fabiāno Karuāna bija jau kvalificējies pretendentu turnīram pēc FIDE Pasaules kausa izcīņas rezultātiem. Pēc Bobija Fišera un Magnusa Kārlsena Gukešs kļuva par trešo jaunāko šahistu, kas izcīnījis tiesības spēlēt Pasaules šaha čempionāta pretendentu turnīrā.
2024. gada aprīlī Toronto uzvarējis Pasaules šaha čempionāta pretendentu turnīrā un izcīnījis tiesības uz maču par Pasaules šaha čempiona nosaukumu ar Dinu Ližeņu. 17 gadu un 10 mēnešu vecumā kļuvis par visu laiku jaunāko pretendentu uz Pasaules šaha čempiona nosaukumu.

2024. gadā Singapūrā mačā par Pasaules šaha čempiona nosaukumu uzvarējis Ķīnas lielmeistaru Dinu Ližeņu ar 7½:6½ un 18 gadu vecumā kļuvis par visu laiku jaunāko Pasaules čempionu šahā.

2025. gada februārī Veikanzē (Nīderlande) izcīnījis 2. vietu *Tata Steel* meistaru šaha turnīrā, pārspēlē par 1. vietu piekāpjoties savam tautietim Ramešbābu Pragnanandhā ar 1:2. 2025. gada septembrī Samarkandā ierindojies 41. vietā "FIDE Grand Swiss" turnīrā.

2026. gada februārī Veikanzē (Nīderlande) ierindojies 8. vietā *Tata Steel* meistaru šaha turnīrā.

## Atsauces

## Ārējās saites
Džibrils Sovs

**Mohamets Džibrils Ibrahima Sovs** (, dzimis ) ir Šveices futbolists, spēlē pussarga pozīcijā, Šveices futbola izlases dalībnieks. Kopš 2023. gada Sovs pārstāv Spānijas ''La Liga'' komandu ''Sevilla''.

Savu profesionālo debiju Sovs piedzīvoja  *[[Borussia Monchengladbach]]* sastāvā. Vēlāk spēlējis arī Šveices klubā ''Young Boys''. 2019. gadā noslēdzis līgumu ar Vācijas Bundeslīgas klubu *[[Eintracht Frankfurt]]*.

Šveices futbola izlases sastāvā debitējis  pret Islandi. Piedalījies 2020. gada Eiropas čempionātā.

## Sasniegumi
**Young Boys**

* Šveices Superlīga: 2017—18, 2018—19
**Eintracht Frankfurt**

* UEFA Eiropas līga: 2021—22

## Ārējās saites
Plūdīs asinis

**"Plūdīs asinis"** () ir 2007. gada ASV vēsturiskā drāmas filma. Filmas režisors ir Pols Tomass Andersons. Filmā galvenās lomas atveido Denjels Dejs-Lūiss, Pols Deino, Kevins O'Konors, Kīrens Haindzs un Dilons Freizers. Filma ir balstīta uz Aptona Sinklēra 1927. gada noveles *[[Oil!]]*.

Filma ir par naftas magnātu Denjelu Pleinvjū (Dejs-Lūiss), kurš kopā ar savu dēlu atrod bagātīgus naftas krājumus kādā ASV mazpilsētā 19. gadsimta beigās un 20. gadsimta sākumā.

"Plūdīs asinis" saņēma plašu kritiķu atzinību, īpaši izceļot kinematogrāfiju, režiju, scenāriju, kā arī Deja-Lūisa un Deino aktierspēli. Dejs-Lūiss saņēma Kinoakadēmijas balvu kā labākais aktieris galvenajā lomā, BAFTA kino balvu, Zelta globusa balvu kā labākais aktieris un Ekrāna aktieru ģildes balvu. Kritiķu vērtējumā tā tiek uzskatīta par vienu no 21. gadsimta labākajām filmām. 2016. gada BBC 100 labāko 21. gadsimta filmu sarakstā "Plūdīs asinis" ierindojās 3. vietā. Amerikas Kinoinstitūts to iekļāva savā 2007. gada labāko filmu sarakstā. 80. Kinoakadēmijas balvu ceremonijā "Plūdīs asinis" tika nominēta pavisam astoņiem Oskariem, tai skaitā Labākā filma, Labākais režisors un Labākais adaptētais scenārijs. Filma saņēma divus Oskarus — Labākais aktieris Dejam-Lūisam un Labākais operatora darbs Robertam Elsvitam.

## Atsauces

## Ārējās saites
Džo Rodons

**Džofezs Pīters Rodons** (, dzimis ) ir Velsas futbolists, spēlē centra aizsarga pozīcijā, Velsas futbola izlases dalībnieks. Kopš 2023. gada Rodons pārstāv Anglijas Premjerlīga komandu ''Leeds United''.

Velsas futbola izlases sastāvā debitējis  pret Azerbaidžānu. Piedalījies 2020. gada Eiropas čempionātā.

## Sasniegumi
**Leeds United**

* Anglijas čempionāts: 2024—25

## Ārējās saites
Misšmita (polārstacija)

**Hidrometeoroloģiskā observatorija «Misšmita»** () ir bijusī Krievijas polārā hidrometeoroloģiskā observatorija Arktikā. Izvietota Misšmitas pilsētciemata austrumu daļā netālu no Misšmmitas lidlauka. Stacija administratīvi ietilpst Čukotkas autonomā apvidus Iuļtinas rajonā.

## Vēsture
Hidrometeoroloģiskā stacija dibināta 1932. gadā 2. Starptautiskā polārā gada programmas ietvaros un sākotnēji dēvēta par **Misseverniju** (*Мыс Северный*) pēc netālā zemesraga Nordkapa (Severnija raga) nosaukuma. 1934. gadā, pēc ledlauža *Čeļuskin* glābšanas operācijas, kuru vadīja Oto Šmits un kuras operāciju štābs atradās Missevernijas polārstacijā, zemesragu un arī polārstaciju pārdēvēja viņa vārdā. Sākotnēji polārstacija atradās netālu no zemesraga pie Rirkaipijas čukču ciema Severnija līča krastā.

Stacijā regulāri meteoroloģiskie novērojumi veikti kopš 1932. gada 11. septembra. Hidroloģiskie novērojumi sākti 1934. gadā, aeroloģiskie novērojumi un radiozondēšana — 1936. gadā. 1940. gadā līdzās lidlaukam izveidots radiometeoroloģiskais centrs, kurā paralēli veikti arī meteoroloģiskie novērojumi. 1951. gadā stacijā izveidota ģeofiziskā observatorija. 1954. gadā meteoroloģikie novērojumi pārcelti uz tagadējo vietu pie radiometeoroloģiskā centra. No 1957. gada Amguemas upes grīvā ar Misšmitas stacijas resursiem izveidota sezonāla stacija Kosadvuhpilotova, kas darbojās jūras navigācijas laikā. 1973. gada 26. martā radiometeoroloģiskais centrs tiek reorganizēts par 3. kategorijas hidrometeoroloģisko observatoriju. 1980. gados observatorijā vienlaikus strādāja ap 120 cilvēku, tajā bija savs kultūras nams un bērnudārzs.

Hidrometeoroloģiskā observatorija slēgta 1995. gadā. Meteoroloģiskā stacija 2011. gadā nodota *Aviamettelekom* pakļautībā un pārcelta līdzās lidlaukam. Turpina darboties ģeofiziskā observatorija.

## Atsauces

## Ārējās saites
* Геофизическая обсерватория «Мыс Шмидта» - история, настоящее и надежды на будущее (180º 32¨ вд, 68° 55¨ сш).
Isana

**Isana** var būt:

* Isana (Taizeme) — Taizemes reģions;
* Isama (upe) — upe Dienvidamerikā, Riunegru pieteka.
École des hautes études en sciences sociales

***École des hautes études en sciences sociales*** (EHESS) jeb **Augstākā sabiedrisko zinātņu skola** ir viena no selektīvākajām un prestižākajām sociālo zinātņu *Grandes écoles* Parīzē Francijā.

EHESS sākotnēji bija *[[École pratique des hautes études]]* nodaļa, kas dibināta 1868. gadā, lai apmācītu akadēmiskos pētniekus. Tā kļuva par neatkarīgu iestādi 1975. gadā. Mūsdienās tās pētījumi aptver ekonomikas un finanšu, kognitīvās zinātnes, humanitārās zinātnes un politikas jomas, piemēram, zinātnes, lietišķo matemātiku un statistiku, attīstības pētījumus, socioloģiju, antropoloģiju, vēsturi, muzikoloģiju un sociālo zinātņu filozofiju.

## Slaveni profesori
* Moriss Godeljē, viens no ievērojamākajiem franču antropologiem
* Aļģirds Greims, lietuviešu/franču semiotiķis
* Žans Tirols, franču ekonomists

## Slaveni absolventi
* Jūlijs Lācis, latviešu žurnālists, literāts un sabiedriskais darbinieks

## Atsauces

## Ārējās saites

* Oficiālā vietne
Taisnā iela (Rīga)

**Taisnā iela** ir Rīgas iela Latgales priekšpilsētas Dārziņu apkaimē, apkaimes centrālā iela. Taisnā iela sākas pie Latgales ielas krustojuma un beidzas krustojumā ar Daugavmalas ielu. Ielas kopējais garums ir 1240 metri, tā  pilnā garumā klāta ar asfaltbetona segumu. Ielā ir privātmāju un vasarnīcu apbūve, vairāki pārtikas veikali.

Taisnā iela ir viena no vecākajām apkaimes ielām, izveidota 1971. gadā ar tagadējo nosaukumu, tas laika gaitā nav mainījies.

Pa ielu kursē 15., 18. un 31. autobuss.

## Ielu savienojumi
Taisnā iela ir savienota ar šādām ielām:
* Latgales iela ("T" veida krustojums)
* Dārziņu iela
* Vērmeļu iela
* Krāču iela
* Ābeļu iela
* Siena iela ("T" veida krustojums)
* Sakņu iela
* Jāņogu iela
* Daugavmalas iela ("T" veida krustojums)

## Atsauces
Kandavas Kārļa Mīlenbaha vidusskola

**Kandavas Kārļa Mīlenbaha vidusskola** ir vispārizglītojoša skola, kas atrodas Skolas ielā 10, Kandavā.

## Izglītības programmas
* Pamatizglītības programma (kods 21011111)
* Vispārējās vidējās izglītības vispārizglītojošā virziena programma (kods 31011011)
* Speciālās pamatizglītības programma izglītojamiem ar mācīšanās traucējumiem (kods 21015611)

## Vēsture
thumb|270px|Kandavas Kārļa Mīlenbaha pamatskolas skolotāji un skolēni ar skolas karogu (1939).
Zināms, ka 1847. gadā sāka darboties divklasīga Kandavas pagastskola bijušā baznīckroga telpās Sabiles ielā 8, tajā laikā skolā mācījās arī vēlākais valodnieks Kārlis Mīlenbahs. 1875. gadā skolā mācījās 111 skolēni.
Pēc Latvijas brīvības cīņu beigām 1920. gadā uz Kandavas pilsētas skolas bāzes izveidoja  Apvienoto sešklasīgo pamatskolu Lielajā ielā 9, bet Sabiles ielas ēkā darbojās pirmsskola. 1925./26. mācību gadā pamatskolā mācījās 301 skolēns un strādāja 8 skolotāji. 
1936. gada 6. septembrī iesvētīja jaunu skolas ēku Ozolu ielā 3, kuras projektu izstrādāja arhitekts Frīdrihs Skujiņš. Tolaik Kārļa Mīlenbaha vārdā nosauktajā skolā mācījās 352 skolēni un tajā strādāja 9 skolotāji direktora Pētera Kalniņa vadībā. 

Latvijas PSR laikā 1945. gada rudenī to pārdēvēja par Kandavas vidusskolu, mācības gan latviešu, gan krievu plūsmā notika arī citās ēkās Lielā (tolaik Padomju) ielā 27, Dārza ielā 6 un Štempeļmuižā. Pusdienas gāja ēst uz Dārza ielu 3, bet fizkultūra notika Ozolu ielā. 1978. gada 1. septembrī atklāja jaunu skolas ēku Skolas ielā 10. 

Pēc Latvijas neatkarības atjaunošanas 1996. gadā skolai atjaunoja Kārļa Mīlenbaha vārdu, veco skolas ēku Zīļu (Ozolu) ielā 2 kā arhitektūras pieminekli iekļāva Eiropas kultūras mantojuma aizsargājamo objektu sarakstā.

## Direktori
# Jānis Grīnbergs (1949 – 1950)
# Otto Ozols (1950 – 1951)
# Jānis Bukolds	(1951 – 1952)
# Otto Ozols (1952 – 1957)
# Aina Seiksta (1957 – 1959)
# Harijs Andersons (1959 – 1962)
# Jānis Muča (1962 – 1971)
# Veronika Šīrina (1971 – 1972)
# Imants Brūveris (1972 – 1984)
# Ivars Vēciņš (1984 – 1987)
# Arvīds Driķis (1987 – 1989)
# Aivars Galviņš (1989 – 1999)
# Vēsma Grugule (1999 – 2012)
# Daiga Puga (2012 - 2023)
# Uģis Brūklene (2023 – 2024)
# Lāsma Millere (2024 –)

## Atsauces
Divja Dešmuka

**Divja Dešmuka** (; dzimusi  Nāgpurā) ir Indijas starptautiskā lielmeistare šahā (2021).

## Biogrāfija
Pasaules jauniešu šaha čempionāta uzvarētāja dažādās meiteņu vecuma grupās: U10 (2014), U12 (2017). 2016. gadā ieņēmusi 3. vietu Pasaules jauniešu šaha čempionātā U12 meiteņu vecuma grupā.

2020. gadā Indijas izlases sastāvā uzvarējusi FIDE tiešsaistes šaha olimpiādē.

2021. gada novembrī Rīgā ierindojusies 46. vietā 2021. gada "FIDE Chess.com Grand Swiss" turnīrā sievietēm.

2022. gada novembrī izcīnījusi bronzas medaļu Āzijas individuālajā šaha čempionātā sievietēm. 2023. gada jūnijā Almatī uzvarējusi Āzijas individuālajā šaha čempionātā sievietēm. 2023. gada novembrī Daglasā ierindojusies 18. vietā "FIDE Women's Grand Swiss" turnīrā sievietēm. 2024. gada jūnijā uzvarējusi Pasaules šaha čempionātā juniorēm (vecuma grupā U20). 2024. gada novembrī Šimkentā dalījusi 5.-6. vietu FIDE sieviešu *Grand Prix* izcīņas posmā.

2024. gadā šaha olimpiādē Budapeštā izcīnījusi zelta medaļu gan komandu, gan individuālā vērtējumā.

2025. gada februārī Veikanzē (Nīderlande) ierindojusies 13. vietā *Tata Steel Challengers* šaha turnīrā. 2025. gada martā ierindojusies 7. vietā Prāgas šaha festivāla izaicinājuma turnīrā. 2025. gada martā Nikosijā ierindojusies 7. vietā FIDE sieviešu *Grand Prix* izcīņas posmā. 2025. gada aprīlī Punē izcīnījusi 3. vietu FIDE sieviešu *Grand Prix* izcīņas posmā.

2025. gada jūlijā Batumi uzvarējusi FIDE Pasaules kausa izcīņā sievietēm un iekļuvusi Pasaules šaha čempionāta pretendenšu turnīrā.

2025. gada septembrī Samarkandā ierindojusies 81. vietā "FIDE Grand Swiss" vīriešu turnīrā.

Par panākumiem turnīros FIDE 2018. gadā viņai piešķīrusi starptautiskās meistares (WIM), bet 2021. gadā - starptautiskās lielmeistares (WGM) nosaukumu. 2023. gadā ieguvusi arī vīriešu starptautiskā meistara (IM) nosaukumu.

## Atsauces

## Ārējās saites
Vantika Agravala

**Vantika Agravala** (; dzimusi ) ir Indijas starptautiskā lielmeistare šahā (2021).

## Biogrāfija
2016. gadā ieņēmusi 3. vietu Pasaules jauniešu šaha čempionātā U14 meiteņu vecuma grupā.

2020. gadā Indijas izlases sastāvā uzvarējusi FIDE tiešsaistes šaha olimpiādē.

2021. gadā izcīnījusi sudraba medaļu Indijas junioru tiešsaistes šaha čempionātā un uzvarējusi Indijas sieviešu tiešsaites šaha čempionātā. 2021. gadā kļuvusi par FIDE *[[Binance]]* Biznesa skolu superkausa izcīņas uzvarētāju.

2021. gada novembrī Rīgā ierindojusies 14. vietā 2021. gada "FIDE Chess.com Grand Swiss" turnīrā sievietēm.

2023. gada novembrī Daglasā ierindojusies 31. vietā "FIDE Women's Grand Swiss" turnīrā sievietēm.

2024. gadā šaha olimpiādē Budapeštā izcīnījusi zelta medaļu gan komandu, gan individuālā vērtējumā.

2025. gada maijā izcīnījusi 4. vietu Āzijas čempionātā šahā sievietēm.

2025. gada septembrī Samarkandā ierindojusies 36. vietā "FIDE Women's Grand Swiss" turnīrā sievietēm.

Par panākumiem turnīros FIDE 2017. gadā viņai piešķīrusi starptautiskās meistares (WIM), bet 2021. gadā — starptautiskās lielmeistares (WGM) nosaukumu.

## Atsauces

## Ārējās saites
Hanss Vanakens

**Hanss Vanakens** (, dzimis ) ir Beļģijas futbolists, spēlē pussarga pozīcijā, Beļģijas futbola izlases dalībnieks. Kopš 2015. gada Vanakens pārstāv Beļģijas Pirmās A divīzijas klubu ''Club Brugge''.

Beļģijas futbola izlases sastāvā debitējis  pret Skotiju.

## Sasniegumi
**Lokeren**

* Beļģijas kauss: 2013—14

**Club Brugge**

* Beļģijas Pirmā A divīzija:  2015—16, 2017—18, 2019—20, 2020—21, 2021—22, 2023—24
* Beļģijas Superkauss: 2016, 2018, 2021, 2022

## Ārējās saites
Matiass Blībaums

**Matiass Blībaums** (;  dzimis , Lemgo) ir Vācijas starptautiskais lielmeistars šahā (2015).

## Biogrāfija
Šahu iemācījies spēlēt sešu gadu vecumā, bet no astoņu gadu vecuma uzsācis regulārus treniņus. 2011. gadā izcīnījis trešo vietu Vācijas jauniešu šaha čempionātā U18 vecuma grupā un bijis sestais Pasaules jauniešu šaha čempionātā U14 vecuma grupā. 2012. gadā debitējis Vācijas šaha čempionātā finālā. 2015. gadā Vācijas izlases sastāvā uzvarējis Eiropas jauniešu šaha komandu čempionātā. Tā paša gada septembrī bijis trešais Pasaules jauniešu šaha čempionātā aiz Mihaila Antipova un Jana Kšištofa Dudas. 2016. gadā uzvarējis starptautiskajos šaha turnīros *Grenke Chess Open*, *Xtracon Chess Open* un *Accentus Young Masters*. 2020. gadā uzvarējis *Volksbank-Cup* šaha turnīrā, uzvarot visās 9 partijās.

Pārstāvējis Vācijas komandu lielākajos komandu šaha turnīros:
* Pasaules šaha olimpiādēs piedalījies 2 reizes (2016-2018);
* Eiropas komandu šaha čempionātos piedalījies 3 reizes (2017-2021). 2023. gadā Budvā Vācijas izlases sastāvā izcīnījis 2. vietu Eiropas komandu šaha čempionātā.

2021. gada novembrī Rīgā ierindojies 61. vietā 2021. gada "FIDE Chess.com Grand Swiss" turnīrā.

2022. gadā Slovēnijā uzvarējis Eiropas individuālajā čempionātā šahā.

2023. gada novembrī Daglasā ierindojies 50. vietā "FIDE Grand Swiss" turnīrā.

2025. gada Rumānijas pilsētā Eforijē kļuvis par pirmo šahistu, kas atkārtoti uzvarējis Eiropas individuālajā čempionātā šahā. 2025. gada maijā izcīnījis 2. vietu Vācijas šaha čempionātā. 2025. gada septembrī Samarkandā izcīnījis 2. vietu "FIDE Grand Swiss" turnīrā un izcīnījis tiesības piedalīties FIDE Pretendentu turnīrā.

2026. gada februārī Veikanzē (Nīderlande) ierindojies 7. vietā *Tata Steel* meistaru šaha turnīrā.

Par panākumiem turnīros FIDE 2012. gadā viņam piešķīrusi starptautiskā meistara (IM), bet 2015. gadā - starptautiskā lielmeistara (GM) nosaukumu.

## Atsauces

## Ārējās saites
Arrigo Saki

**Arrigo Saki** (, dzimis ) ir bijušais Itālijas futbola treneris.

Divreiz trenējis Itālijas komandu *[[AC Milan]]* (1987–1991. un 1996–1997.), ar kuru izcīnītas vairākas trofejas. Savā pirmajā sezonā izcīnījis ''Serie A'' titulu, kā arī uzvarējis Eiropas kausa izcīņā 1989. gadā un 1990. gadā. No 1991. līdz 1996. gadam bijis Itālijas futbola izlases galvenais treneris. Aizvedis komandu līdz 1994. gada FIFA Pasaules kausa finālam, kurā Itālija piekāpās Brazīlijai. Saki tiek uzskatīts par vienu no visu laiku labākajiem treneriem.

Saki nekad nav profesionāli spēlējis futbolu. Daudzus gadus strādājis par apavu pārdevēju.

## Sasniegumi
**Parma**

* Itālijas C1 sērija: 1985–86

**Milan**

* Itālijas A sērija: 1987–88
* Supercoppa Italiana: 1988
* Eiropas kauss: 1988–89, 1989–90
* UEFA Superkauss: 1989, 1990
* Starpkontinentālais kauss: 1989, 1990

**Individuālie sasniegumi**

* Eiropas gada labākais treneris: 1989
* Eiropas sezonas labākais treneris: 1989–90

## Atsauces

## Ārējās saites
Foršie džeki

**"Foršie džeki"** () ir 2016. gada ASV kriminālkomēdijas filma, kuras režisors ir Šeins Bleks. Filmā galvenās lomas atveido Rasels Krovs, Raiens Goslings, Engauri Raisa, Mets Bomers, Mārgarita Kvellija, Kīts Deivids un Kima Beisingere.

Filmas darbība norisinās Losandželosā 1977. gadā. Privātdetektīvs (Goslings) un izsitējs (Krovs) apvienojas, lai izmeklētu pornozvaigznes pašnāvību un pusaudzes pazušanu.

"Foršie džeki" pirmizrāde norisinājās . Filma tika izrādīta arī 2016. gada Kannu kinofestivālā. Tā saņēma pozitīvas kritiķu atsauksmes, īpaši izceļot humoru, mistēriju, kā arī Krova, Goslinga un Raisas aktierspēli.

## Atsauces

## Ārējās saites
Saki (nozīmju atdalīšana)

**Saki** var būt:

* Saki — pilsēta Ukrainā;
* Arrigo Saki (*Arrigo Sacchi*) — Itālijas futbola treneris (dzimis 1946. gadā).
Spēle (1997. gada filma)

**"Spēle"** () ir 1997. gada ASV mistērijas trillera filma. Filmas režisors ir Deivids Finčers. Filmā galvenās lomas atveido Maikls Daglass, Šons Penns, Džeimss Rebhorns, Debora Kara Ungere, Pīters Donats, Kerola Beikere un Armīns Millers-Štāls.

Filma ir par bagātu baņķieri, kuram brālis uzdāvina mistisku dzimšanas dienas dāvanu — piedalīšanos kādā spēlē, kura savādos veidos iejaucas viņa ikdienas dzīvē.

"Spēle" saņēma daudzas pozitīvas atsauksmes no kritiķiem, bet, atšķirībā no Finčera iepriekšējās filmas "Septiņi", tā nebija finansiāli veiksmīga.

## Atsauces

## Ārējās saites
Ivans Hašeks

**Ivans Hašeks** (, dzimis ) ir Čehijas futbola treneris un bijušais futbolists, spēlēja pussarga pozīcijā, bijis Čehoslovākijas un Čehijas futbola izlases dalībnieks.

Savu lielāko karjeras daļu, 11 gadus, pavadījis Čehijas klubā ''Sparta Prague'', kur kopumā izcīnījis piecus Čehoslovākijas čempionu titulus. Divas reizes ticis atzīts arī par Čehoslovākijas gada futbolistu. Spēlējis arī Francijas klubā ''Strasbourg'' un Japānas klubos *[[Sanfrecce Hiroshima]]* un *[[JEF United Chiba]]*.

Ar Čehoslovākijas futbola izlasi piedalījies 1990. gada FIFA Pasaules kausā, kur viņš bija komandas kapteinis.

Kā treneris vadījis komandas Čehijā, Francijā, Japānā, AAE, Saūda Arābijā un Katarā. Bijis arī Gabonas un Čehijas futbola izlases galvenais treneris. No 2021. līdz 2022. gadam Hašeks bija Libānas futbola izlases galvenais treneris.  atkārtoti kļuva par Čehijas izlases galveno treneri. Vadīja Čehijas izlasi 2024. gada Eiropas čempionātā. Viņa vadībā Čehija uzvarēja 2024.—2025. gada UEFA Nāciju līgas B līgas grupā, izcīnot ceļazīmi uz A līgu. Pēc zaudējuma Fēru Salu izlasei FIFA Pasaules kausa kvalifikācijā 2025. gada oktobrī tika atbrīvots no amata.

## Sasniegumi

### Spēlētāja karjera
**Sparta Prague**

* Čehoslovākijas Pirmā līga: 1983—84, 1984—85, 1986—87, 1987—88, 1988—89
* Čehoslovākijas kauss: 1983—84, 1987—88, 1988—89

**Individuālie sasniegumi**

* Čehoslovākijas gada futbolists: 1987, 1988

### Trenera karjera
**Sparta Prague**

* Čehijas futbola 1. līga: 1999—2000, 2000—01

**Al-Ahli**

* AAE Pro līga: 2008—09
* AAE Superkauss: 2009

## Atsauces

## Ārējās saites
Valters Dzenga

**Valters Dzenga** (; dzimis ) ir Itālijas futbola treneris un bijušais futbolists, spēlēja vārtsarga pozīcijā, bijis Itālijas futbola izlases dalībnieks.

Savu karjeras lielāko daļu pavadījis Itālijas komandā *[[Internazionale]]*. Tur viņš 1989. gadā kļuva par Itālijas A sērijas uzvarētāju, kā arī 1991. un 1994. gadā izcīnīja UEFA kausu. Savu karjeru noslēdzis MLS klubā ''New England Revolution''. Trīs reizes savā karjerā Dzenga ieguva IFFHS gada labākā vārtsarga balvu.

Dzenga vairākus gadus bijis Itālijas futbola izlases pamatvārtsargs. Pārstāvējis izlasi 1986. un 1990. gada FIFA Pasaules kausā, 1988. gada Eiropas čempionātā, kā arī 1984. gada vasaras olimpiskajās spēlēs.

Pēc karjeras beigām trenējis vairākus klubus ASV, Itālijā, Rumānijā, Serbijā, Turcijā, AAE, Saūda Arābijā un Anglijā.

## Sasniegumi

### Spēlētāja karjera
**Internazionale**

* Itālijas A sērija: 1988—89
* Supercoppa Italiana: 1989
* UEFA kauss: 1991, 1994

**Individuālie sasniegumi**

* IFFHS gada labākais vārtsargs: 1989, 1990, 1991
* UEFA gada labākais vārtsargs: 1990

### Trenera karjera
**Red Star Belgrade**

* Serbijas Superlīga: 2005—06
* Serbijas kauss: 2005—06

## Ārējās saites
1729. gads Latvijā

Šajā lapā ir apkopoti **[[1729. gads|1729]]. gada notikumi [[Latvijas vēsture|Latvijas vēsturē]]**. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.

## Valdnieki
* Inflantiju pārvaldīja Polijas karalis un Lietuvas lielkņazs, Saksijas kūrfirsts Augusts II Stiprais.
* Kurzemes un Zemgales hercogistes valdniece bija hercoga atraitne Anna I.
* Vidzemē valdīja Krievijas Impērijas ķeizars Pēteris II.

## Notikumi
[thumb|270px|Kurzemes un Livonijas hercogistu karte ar krieviskajiem vietvārdiem (1745). Sadalītā Latvija parādīta kā [Kurzemes un Zemgales hercogiste, Livonijas hercogiste (Rīgas guberņa ar Rīgas un Cēsu provincēm) un Inflantija (ap punktētu robežlīniju iezīmēta Polockas vaivadijas sastāvā).]]

* Rīgā ieradās pirmie Brāļu draudzes pārstāvji.

## Miruši
* 12. aprīlis — Heinrihs Kristiāns fon den Brinkens (*Heinrich Christian von den Brincken*), vācbaltiešu izcelsmes Kurzemes hercogistes politiķis (dzimis 1648. gadā)
Blāns

**Blāns** () ir franču uzvārds, kas tulkojumā nozīmē ‘balts’. Cilvēki ar šādu uzvārdu:

* Lorāns Blāns (*Laurent Blanc*; dzimis 1965. gadā), Francijas futbolists un futbola treneris;
* Mišels Blāns (*Michel Blanc*; 1952—2024), franču aktieris, scenārists un režisors.
Ventspils 4. vidusskola

**Ventspils 4. vidusskola** ir vispārizglītojoša skola, kas atrodas Rīgas ielā 12A Ventspilī. 

## Izglītības programmas
* Pirmskolas izglītības programma (kods 01011111);
* Pamatizglītības programma (kods 21011111);
* Pamatizglītības matemātikas, dabaszinību un tehnikas virziena programma (kods 21013111);
* Vispārējās vidējās izglītības vispārizglītojošā virziena programma (kods 31011011);
* Matemātikas, dabas zinību un tehnikas virziena programma (kods 31013011);
* Vispārējās vidējās izglītības humanitārā un sociālā virziena izglītības programma (kods 31012011).

## Vēsture
1968. gada 5. septembrī Ventspils Tautas deputātu padomes (TDP) izpildkomiteja pieņēma lēmums par Ventspils 4. vidusskolas atvēršanu. Par jaunā skolas pirmo direktoru kļuva Andrejs Lauris. 
Skolas pirmais izlaidums notika 1971. gadā. 2013. gadā Ventspils 4. vidusskolā strādāja 59 pedagogi un mācījās 708 audzēkņi.

## Atsauces
Andžela Žguna

**Andžela Žguna** (dzimusi ) ir bijusī latviešu tenisiste, Latvijas izlases dalībniece.  Spēlējot Latvijas Fed kausa komandā, viņas uzvaru un zaudējumu bilance ir 1–3.

## Dalība FED kausa sacensībās
### Vienspēles

## Atsauces

## Ārējās saites
MetaTrader 4

**MetaTrader 4** jeb MT4 ir elektroniska tirdzniecības platforma, kuru plaši izmanto tiešsaistes tirgotāji. Tās izstrādātājs ir uzņēmums *MetaQuotes Software*.
 
Programmatūra sastāv no klienta un servera komponentiem. Servera komponentu pārvalda brokeris, bet klienta programmatūra tiek nodrošināta brokera klientiem, kuri to izmanto, lai skatītu cenas un diagrammas reāllaikā, veiktu pasūtījumus un pārvaldītu savus kontus.
 
Klienta programmatūra ir lietotne uz *[[Microsoft Windows]]* bāzes. Lai gan oficiāla *MetaTrader 4* versija operētājsistēmai *[[Mac OS]]* nepastāv, daži brokeri piedāvā pašu izstrādātus MT4 variantus operētājsistēmai Mac OS.
 
Platforma *MetaTrader 4* ir orientēta uz maržinālo tirdzniecību. Daži lieli brokeru uzņēmumi izmanto *MetaTrader 4* CFD tirdzniecībai, tomēr tā nav paredzēta pastāvīgam darbam fondu tirgū:

* nav iespējas iesniegt savu pieteikumu tirgū, lai to redzētu citi tirgotāji;
* nevar redzēt tirgū esošo pieteikumu sarakstu;
* nav mehānismu darbam ar opcijām;
* nav iespējams pieslēgt papildu kotējumu un ziņu avotu;
* nav mehānismu darbam nacionālajā valūtā (klienta terminālī atskaites vienmēr tiek ģenerētas angļu valodā ar USD kā valūtu).
 
Platforma *MetaTrader 4* ir kļuvusi populāra pateicoties tam, ka tās lietotājiem ir iespēja rakstīt savus tirdzniecības skriptus un radīt robotus, lai automatizētu tirdzniecību.
 
*MetaTrader 4* var izmantot lietotāju indikatorus un tirdzniecības programmas tirdzniecības automatizācijai.
 
Saskaņā ar 2019. gada septembrī veikto pētījumu MetaTrader 4 bija populārākā Forex tirdzniecības platforma pasaulē.

## Atsauces
Dmitrijs Kollars

**Dmitrijs Kollars** (;  dzimis , Brēmenē) ir Vācijas starptautiskais lielmeistars šahā (2017).

## Biogrāfija
2015. gadā uzvarējis Vācijas jauniešu šaha čempionātā U16 vecuma grupā. 2016. gadā piedalījies Pasaules jauniešu šaha čempionātā U18 vecuma grupā, kurā ieņēmis 4. vietu. 2019. gadā izcīnījis 2. vietu Vācijas šaha čempionātā. Vācijas izlases sastāvā uzvarējis Eiropas jauniešu šaha čempionātā U18 vecuma grupā (2017) un izcīnījis 2. vietu Mitropas kausā.

2021. gada novembrī Rīgā ierindojies 73. vietā 2021. gada "FIDE Chess.com Grand Swiss" turnīrā. 2023. gada novembrī Daglasā ierindojies 105. vietā "FIDE Grand Swiss" turnīrā.

2023. gadā Budvā Vācijas izlases sastāvā izcīnījis 2. vietu Eiropas komandu šaha čempionātā.

2024. gada augustā uzvarējis Vācijas šaha čempionātā.

2025. gada septembrī Samarkandā ierindojies 68. vietā "FIDE Grand Swiss" turnīrā.

Par panākumiem turnīros FIDE 2016. gadā viņam piešķīrusi starptautiskā meistara (IM), bet 2017. gadā - starptautiskā lielmeistara (GM) nosaukumu. 17 gadu un 9 mēnešu vecumā bijis jaunākais lielmeistars Vācijas šaha vēsturē.

## Atsauces

## Ārējās saites
Temurs Kujbokarovs

**Temurs Kujbokarovs** (;  dzimis kā **Temurs Igoņins** ()  Taškentā) ir Uzbekistānā dzimis Austrālijas starptautiskais lielmeistars šahā (2019).

## Biogrāfija
Šahu iemācījies spēlēt piecu gadu vecumā. Pirmā viņa trenere biju māte Tatjana Igoņina, bērnībā un agrā jaunībā šaha turnīros piedalījies zem viņas uzvārda. 2010. gadā izcīnījis bronzas medaļu Āzijas jauniešu šaha čempionātā U10 vecuma grupā.

2016. gadā kopā ar ģimeni pārcēlies uz Austrālijas pilsētu Pērtu. Kopš 2018. gada šaha turnīros pārstāv Austrāliju.

Divas reizes uzvarējis Austrālijas atklātajos šaha čempionātos (2017, 2019). 2020. gadā uzvarējis Austrālijas šaha čempionātā.

Daudzu starptautisko šaha turnīru laureāts, tajā skaitā uzvarējis Pinangā (2016), *Australian Masters* sērijas turnīros (2019).

2021. gada novembrī Rīgā ierindojies 65. vietā 2021. gada "FIDE Chess.com Grand Swiss" turnīrā. 2023. gada novembrī Daglasā ierindojies 33. vietā "FIDE Grand Swiss" turnīrā.

2025. gada janvārī Melburnā uzvarējis Okeānijas zonālajā turnīra.

Par panākumiem turnīros FIDE 2016. gadā viņam piešķīrusi starptautiskā meistara (IM), bet 2019. gadā - starptautiskā lielmeistara (GM) nosaukumu.

## Atsauces

## Ārējās saites
2002.—2003. gada UEFA Čempionu līgas sezona

**2002.—2003. gada UEFA Čempionu līgas sezona** bija Eiropas spēcīgākā futbola klubu turnīra 48. sezona un 11. sezona zem UEFA Čempionu līgas nosaukuma. Sezona ilga no  līdz . Finālspēle norisinājās *[[Old Trafford]]* stadionā Mančestrā.

Par UEFA Čempionu līgas uzvarētājiem sesto reizi kļuva Itālijas klubs *[[AC Milan]]*, kas finālā, pēcspēles 11 metru soda sitienu sērijā, uzvarēja citu Itālijas klubu ''Juventus''. Pirmo reizi vēsturē finālā tikās divas Itālijas komandas.

## Kvalifikācija

### Pirmā kvalifikācijas kārta

### Otrā kvalifikācijas kārta

### Trešā kvalifikācijas kārta

## Pirmais grupu turnīrs
Pirmo reizi UEFA Čempionu līgas grupu turnīrā piedalījās *[[FC Basel|Basel]]*, *[[KRC Genk|Genk]]* un *[[Maccabi Haifa F.C.|Maccabi Haifa]]*.

### A grupa

### B grupa

### C grupa

### D grupa

### E grupa

### F grupa

### G grupa

### H grupa

## Otrais grupu turnīrs

### A grupa

### B grupa

### C grupa

### D grupa

## Izslēgšanas spēles

### Ceturtdaļfināli

|}

### Pusfināli

|}

### Fināls

## Labākie vārtu guvēji

## Atsauces

## Ārējās saites

* UEFA mājaslapa
Ians Rašs

**Ians Džeimss Rašs** (, dzimis ) ir bijušais Velsas futbolists, spēlēja uzbrucēja pozīcijā, bijis Velsas futbola izlases dalībnieks.

Rašs ir vislabāk pazīstams, spēlējot ''Liverpool'' komandā, laika posmos no 1980. līdz 1987. gadam, kā arī no 1988. līdz 1996. gadam. Viņš ir *Liverpool* komandas visu laiku labākais vārtu guvējs. Visos turnīros kopā guvis 346 vārtus. Astoņas sezonas bijis *Liverpool* komandas labākais vārtu guvējs, 1984. gadā ieguvis arī Anglijas Pirmās divīzijas labākā vārtu guvēja godu, kā arī Eiropas Zelta zābaku. Kopā ar *Liverpool* komandu piecas reizes kļuvis par Anglijas čempionu, izcīnījis trīs FA kausus, piecus Anglijas Līgas kausus un divus Eiropas kausus. Spēlējis arī vairākās Anglijas, Itālijas, Velsas un Austrālijas komandās.

Velsas futbola izlasi pārstāvējis no 1980. līdz 1996. gadam. Kopsummā 73 mačos guvis 28 vārtus. Līdz 2018. gadam bijis Velsas izlases rezultatīvākais spēlētājs.

## Sasniegumi
**Liverpool**

* Anglijas Pirmā divīzija: 1981–82, 1982–83, 1983–84, 1985–86, 1989–90
* FA kauss: 1985–86, 1988–89, 1991–92
* Anglijas Līgas kauss: 1980–81, 1981–82, 1982–83, 1983–84, 1994–95
* Anglijas futbola līgas Superkauss: 1985–86
* FA Charity Shield: 1982, 1986 (dalīts), 1990
* Eiropas kauss: 1980–81, 1983–84

**Individuālie sasniegumi**

* FWA gada labākais futbolists: 1984
* Eiropas Zelta zābaks: 1984
* Anglijas Pirmās divīzijas labākais vārtu guvējs: 1984
* ''Liverpool'' labākais vārtu guvējs: 1981–82, 1982–83, 1983–84, 1985–86, 1986–87, 1990–91, 1992–93, 1993–94

## Ārējās saites
Fi Antenaina Rakotomaharo

**Fi Antenaina Rakotomaharo** (;  dzimis ) ir Madagaskaras starptautiskais meistars šahā (2017).

## Biogrāfija
Divkārtējs Madagaskaras šaha čempionāta uzvarētājs (2013, 2018). 2019. gadā Antananarivu uzvarējis Āfrikas zonas šaha turnīrā un izcīnījis tiesības piedalīties FIDE Pasaules kausa izcīņā pēc izslēgšanas sistēmas, kurā pirmā kārtā piekāpies Azerbaidžānas lielmeistaram Šehrijaram Memmedjarovam. 2020. gadā Nansī uzvarējis Francijas universitāšu šaha čempionātā.

2014. gadā Madagaskaras izlases sastāvā piedalījies Pasaules šaha olimpiādē.

2021. gada novembrī Rīgā ierindojies 108. vietā 2021. gada "FIDE Chess.com Grand Swiss" turnīrā.

Par panākumiem turnīros FIDE 2017. gadā viņam piešķīrusi starptautiskā meistara (IM) nosaukumu.

## Atsauces

## Ārējās saites
Džanluka Vjalli

**Džanluka Vjalli** (, dzimis , miris ) bija Itālijas futbolists un futbola treneris, spēlēja uzbrucēja pozīcijā, bijis Itālijas futbola izlases dalībnieks.

Savu karjeru sācis ''Cremonese'' komandā 1980. gadā. 105 līgas spēlēs viņš guva kopā 23 vārtus. 1984. gadā pievienojies ''Sampdoria'', kur viņš guva 85 līgas vārtus, izcīnīja Itālijas A sērijas titulu, trīs *[[Coppa Italia]]* un UEFA Kausu ieguvēju kausu. 1992. gadā Vjalli tika pārdots ''Juventus'' komandai, kur viņš vēlreiz kļuva par Itālijas čempionu, kā arī uzvarēja UEFA Čempionu līgā un UEFA kausā. 1996. gadā pievienojies Anglijas komandai ''Chelsea''. Tur viņš ieguva FA kausu, Anglijas Līgas kausu, UEFA Kausu ieguvēju kausu un UEFA Superkausu. 1998. gadā kļuvis par *Chelsea* komandas spēlējošo treneri.

Ar Itālijas futbola izlasi piedalījies 1986. un 1990. gada FIFA Pasaules kausā, kā arī 1988. gada Eiropas čempionātā.

Miris 2023. gada 6. janvārī no aizkuņģa dziedzera audzēja.

## Sasniegumi

### Spēlētāja karjera
**Sampdoria**

* Itālijas A sērija: 1990–91
* Coppa Italia: 1984–85, 1987–88, 1988–89
* Supercoppa Italiana: 1991
* UEFA Kausu ieguvēju kauss: 1989–90

**Juventus**

* Itālijas A sērija: 1994–95
* Coppa Italia: 1994–95
* Supercoppa Italiana: 1995
* UEFA Čempionu līga: 1995–96
* UEFA kauss: 1992–93

**Chelsea**

* FA kauss: 1996–97
* Anglijas Līgas kauss: 1997–98
* UEFA Kausu Ieguvēju kauss: 1997–98

**Individuālie sasniegumi**

* *Coppa Italia* labākais vārtu guvējs: 1988–89
* UEFA Kausu ieguvēja kausa labākais vārtu guvējs: 1989–90
* Itālijas A sērijas labākais vārtu guvējs: 1990–91

### Trenera kajera
**Chelsea**

* FA kauss: 1999–2000
* Anglijas Līgas kauss: 1997–98
* FA Charity Shield: 2000
* UEFA Kausu ieguvēju kauss: 1989–90
* UEFA Superkauss: 1998

## Ārējās saites
Uzgrieznis

thumb|162x162px|Skrūve ar uzgriezni un paplāksni
**Uzgrieznis** ir stiprināšanas detaļa ar iekšējo vītni, kas paredzēta izjaucama savienojuma veidošanai ar skrūvi.

## Uzbūve
Uzgriežņus izgatavo no automātu tērauda.

Visbiežāk uzgriežņiem virsskatā ir regulāra sešstūra forma. Tiem var būt arī cita forma:
Demars Derozans

**Demars Darnels Derozans** (; dzimis  Komptonā, Kalifornijas štatā, ASV) ir amerikāņu basketbolists, spēlē uzbrūkošā aizsarga un vieglā uzbrucēja pozīcijā. 2024. gadā pārstāv Nacionālās basketbola asociācijas (NBA) klubu Sakramento "Kings", iepriekš spēlējis vairākās citās NBA komandās. Piedalījies 6 NBA Visu Zvaigžņu spēlēs. ASV basketbola izlases spēlētājs, tās sastāvā uzvarējis 2016. gada olimpisko spēļu un 2014. gada Pasaules kausa turnīros.

## Karjera
D. Derozans veiksmīgi aizvadīja vidusskolas gadus dzimtās Komptonas vidusskolas basketbola komandā un izlaiduma gadā (2008) tika uzskatīts par vienu no gada labākajiem vidusskolu absolventiem.

Pēc vienas sezonas augstskolu basketbolā, pārstāvot Dienvidkalifornijas Universitātes (USC) komandu, 2008. gada NBA draftā viņu izraudzījās Toronto "Raptors" pirmajā kārtā ar kopējo 9. kārtas numuru. Jau no pirmās sezonas D. Derozans spēlēja nozīmīgu lomu "Raptors" sastāvā, sākot no otrās sezonas dodoties sākumsastāvā visās spēlēs, kurās piedalījās, ko turpinājis visu turpmāko karjeru.

2018. gada jūlijā D. Derozans tika iekļauts vērienīgā maiņas darījumā, kura rezultātā viņš kopā ar Jakobu Peltlu un pirmās kārtas drafta izvēles tiesībām nonāca Sanantonio "Spurs", kas pretī mainīja savu lielāko zvaigzni Kavai Leonardu, kā arī Deniju Grīnu. 2021. gada augustā D. Derozans *sign-and-trade* maiņas darījumā nonāca Čikāgas "Bulls". Pēc trīs sezonām "Bulls" fromā 2024. gada vasarā viņš tika aizmainīts uz Sakramento "Kings" *sign-and-trade* maiņas darījumā, kurā tika iesaistīta arī viņa bijusī komanda Sanantonio "Spurs".

ASV izlases sastāvā D. Derozans ir kļuvis par 2016. gada olimpisko spēļu turnīra un 2014. gada Pasaules kausa uzvarētāju.

## Atsauces

## Ārējās saites
Pildīta rotaļlieta

**Pildīta rotaļlieta** jeb **mīkstā rotaļlieta** ir bērnu mīkstā rotaļlieta, izgatavota no mākslīgās kažokādas, auduma vai cita materiāla. Pildījumam dažādos laikos izmantoti salmi, zāģu skaidas, skaidas, vate, kokvilnas šķiedras u.c.. Kopš 20. gadsimta beigām izmantoti sintētiskie materiāli.

## Radīšanas vēsture
thumb|339x339px|Rotaļu lācīšu tirdzniecība Limā, Peru
Senās rotaļlietas ir atraduši arheologi Ēģiptē. Agrākie pieminējumi attiecas uz trešo gadu tūkstoti pirms mūsu ēras. Šajā laikā sarežģītas metodes jau tika izmantotas rotaļlietu ar kustīgām ķermeņa daļām ražošanā.

Mūsdienu mīksto rotaļlietu prototipi vai to attēli tika atrasti Pompeju izrakumos Itālijā. Sibīrijā, Ukrainā un citās vietās ir atrastas dažādas rotaļlietas dzīvnieku un putnu izskatā. Ķīnā ir sastopams liels skaits seno rotaļlietu.

19. gadsimtā Francijā izveidojās "Francijas rotaļlietu ražotāju sindikāts", ko var uzskatīt par rotaļlietu industrijas sākumu. 20. gadsimta sākumā sākās rotaļu lācīšu masveida ražošana un pieauga pieprasījums pēc šiem produktiem.

## Ražošana
Sākotnēji mīkstā rotaļlieta tika izgatavota ar rokām pēc autora skicēm, vēlāk parādījās specializēti ražotāji, kas slaveni ar savām rotaļlietu kolekcijām.

Pirmā mīkstā rotaļlieta parādījās Vācijā 1903. gadā.

Mīkstās rotaļlietas palīdz bērnam izzināt pasauli un uzkrāt zināšanas par priekšmetu krāsām, izmēriem un formām. Spēlējoties ar mīkstajām rotaļlietām, bērns attīsta svarīgas cilvēka īpašības, kas nepieciešamas visu mūžu: rūpes un atbildība par otru.
Vītauta privilēģija

Par **Vītauta privilēģiju** dēvē 1388. un 1389. gadā Lietuvas dižkunigaitijas ebrejiem piešķirtās privilēģijas, kas garantēja viņu īpašo juridisko statusu (reliģijas brīvību, tiesības uz savu tiesu utt.).

Uz 1264. gada Kališas statūta (*Statut kaliski*) balstītais dižkunigaiša Vītauta izdotā dokumenta mērķis bija noregulēt attiecības starp ebreju minoritāti un citiem iedzīvotājiem. Lielākās Lietuvas dižkunigaitijas ebreju kopienas tolaik dzīvoja Brestas, Grodņas un Traķu pilsētās.

## Vēsture
Pirmo privilēģiju 1388. gadā piešķīra Brestas ebrejiem, kurā viņus pasludināja par brīviem cilvēkiem, kas bija pakļauti tieši dižkunigaitim. Viņiem piešķīra dzīvības un īpašuma aizsardzību, tiesības brīvi ceļot, tirgoties, iesaistīties finansiālās darbībās utt. Īpaša tolerance tika izrādīta pret reliģiju — tika atzītas gan sinagogas, gan tiesības svinēt savus reliģiskos svētkus. Bija aizliegts apsūdzēt ebrejus kristiešu asiņu izmantošanā rituāliem nolūkiem.

Vēlāk šo privilēģiju apstiprināja arī citi dižkunigaiši, tās galvenie principi ierakstīti Lietuvas Pirmajos Statūtos (1529).

## Atsauces
Aleksandars Indžičs

**Aleksandars Indžičs** (; dzimis  Belgradā) ir Serbijas starptautiskais lielmeistars šahā (2013).

## Biogrāfija
Daudzkārtējais Serbijas šaha čempionātu laureāts, kuros izcīnījis 3 zelta (2014, 2018, 2020) un 2 sudraba (2013, 2015) medaļas. 2018. gadā uzvarējis Portugāles atklātajā šaha čempionātā.

Pārstāvējis Serbijas komandu lielākajos komandu šaha turnīros:
* Pasaules šaha olimpiādēs piedalījies 2 reizes (2014-2016);
* Eiropas komandu šaha čempionātos piedalījies 5 reizes (2013, 2017-2021, 2025). 2025. gadā Batumi Serbijas izlases sastāvā izcīnījis bronzas medaļu Eiropas komandu šaha čempionātā.

2021. gada novembrī Rīgā ierindojies 70. vietā 2021. gada "FIDE Chess.com Grand Swiss" turnīrā.

2024. gada novembrī Melnkalnes pilsētā Petrovacā uzvarējis Eiropas individuālajā šaha čempionātā.

2025. gada septembrī Samarkandā ierindojies 70. vietā "FIDE Grand Swiss" turnīrā.

Par panākumiem turnīros FIDE 2012. gadā viņam piešķīrusi starptautiskā meistara (IM), bet 2013. gadā - starptautiskā lielmeistara (GM) nosaukumu.

## Atsauces

## Ārējās saites
Horhe Burručaga

**Horhe Luiss Burručaga** (, dzimis ) ir Argentīnas futbola treneris un bijušais futbolists, spēlēja pussarga pozīcijā, bijis Argentīnas futbola izlases dalībnieks. Guvis uzvaras vārtus 1986. gada FIFA Pasaules kausa finālā.

Savas karjeras laikā spēlējis gan Argentīnā, gan Francijā. Ar ''Independiente'' komandu 1984. gadā uzvarējis *[[Copa Libertadores]]* un Starpkontinentālajā kausā. Francijā pārstāvējis ''Nantes'' un ''Valenciennes''.

Ar Argentīnas futbola izlasi uzvarējis 1986. gada FIFA Pasaules kausā, finālā Burračugam gūstot uzvaras vārtus, 3–2 uzvarā pār Rietumvāciju. Piedalījies arī 1990. gada FIFA Pasaules kausā un divos *[[Copa América]]*.

Kā treneris vadījis komandas Argentīnā un Paragvajā.

## Sasniegumi

### Spēlētāja karjera
**Indepediente**

* Argentīnas futbola pirmā divīzija: 1983
* Copa Libertadores: 1984
* Starpkontinentālais kauss: 1984
* Supercopa Sudamericana: 1995
* Recopa Sudamericana: 1995

**Argentīna**

* FIFA Pasaules kauss: 1986

**Individuālie sasniegumi**

* *[[Copa América]]* labākais vārtu guvējs: 1983
* ''Division 1'' labākais ārzemju spēlētājs: 1985–86

## Ārējās saites
Nebināra dzimtes identitāte

thumb|250px|Nebināru personu karogs
**Nebinārā dzimtes identitāte** () ir dzimtes identitāšu spektrs, kas nav vīriešu vai sieviešu dzimtes identitāte. Dzimtes identitāte ir psiholoģiskas dabas jēdziens un var neatbilst personas faktiskajam fiziskajam stāvoklim. Šīs identitātes nesējus sauc par **nebinārām personām**, un to identitāte var vienkārši pārsniegt tradicionālo bināro dzimumu sistēmu, būt plūstoša jeb laika gaitā mainīga vīriešu un sieviešu dzimtes kombinācija (*bigender*, *trigender*) vai nepastāvēt pilnībā.

Latviešu valodas gramatikas iespējas atveidot nebināru dzimti tikušas apspriestas 21. gadsimta otrās desmitgades beigās. Pagaidām nav atrasts efektīvs veids, kā izvairīties no apzīmējumiem vīriešu vai sieviešu dzimtē.

## Atsauces

## Ārējās saites
Velimirs Ivičs

**Velimirs Ivičs** (; dzimis  Belgradā) ir Serbijas starptautiskais lielmeistars šahā (2020).

## Biogrāfija
2017. gadā Eiropas jauniešu komandu šaha čempionātā U18 vecuma grupā Serbijas izlases sastāvā izcīnījis sudraba medaļu komandu vērtējumā un zelta medaļu individuālā vērtējumā. 2021. gadā piedalījies FIDE Pasaules kausa izcīņā pēc izslēgšanas sistēmas, kurā nokļuvis līdz 5. kārtai, kurā piekāpies Krievijas lielmeistaram Vladimiram Fedosejevam.

Pārstāvējis Serbijas komandu lielākajos komandu šaha turnīros:
* Pasaules šaha olimpiādēs piedalījies 4 reizes (2016-2018, 2022-2024). 2024. gadā Budapeštā izcīnījis bronzas medaļu individuālā vērtējumā;
* Eiropas komandu šaha čempionātos piedalījies 4 reizes (2019-2025). 2023. gadā Budvā Serbijas izlases sastāvā uzvarējis Eiropas komandu šaha čempionātā. 2025. gadā Batumi Serbijas izlases sastāvā izcīnījis bronzas medaļu Eiropas komandu šaha čempionātā.

2021. gada novembrī Rīgā ierindojies 82. vietā 2021. gada "FIDE Chess.com Grand Swiss" turnīrā. 2025. gada septembrī Samarkandā ierindojies 71. vietā "FIDE Grand Swiss" turnīrā. 2026. gada februārī Veikanzē (Nīderlande) ierindojies 9. vietā *Tata Steel Challengers* šaha turnīrā.

Par panākumiem turnīros FIDE 2018. gadā viņam piešķīrusi starptautiskā meistara (IM), bet 2020. gadā - starptautiskā lielmeistara (GM) nosaukumu.

## Atsauces

## Ārējās saites
Dārta Elizabete Emuliņa

**Dārta Elizabete Emuliņa** (dzimusi ) ir latviešu tenisiste, Latvijas izlases dalībniece. Spēlējot Latvijas Fed kausa komandā no 2014. līdz 2016. gadam, viņas uzvaru un zaudējumu bilance ir 2–4.

## Atsauces

## Ārējās saites